
Izziņa par atzinumos sniegtajiem iebildumiem
[bookmark: _Hlk511226384]par likumprojektu "Grozījumi Autoceļu lietošanas nodevas likumā" (VSS-9)
I. Jautājumi, par kuriem saskaņošanā vienošanās nav panākta
	Nr.
 p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas pamatojums iebilduma noraidījumam
	Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma
	Projekta attiecīgā punkta (panta) galīgā redakcija

	
	
	
	
	
	



Informācija par starpministriju (starpinstitūciju) sanāksmi vai elektronisko saskaņošanu                 2021. gada 25. maijs, 2021. gada 7.jūlijs
Saskaņošanas dalībnieki 	Tieslietu ministrija, Finanšu ministrija, Ārlietu ministrija, Iekšlietu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Darba devēju konfederācija. 
Saskaņošanas dalībnieki izskatīja šādu ministriju (citu 	
institūciju) iebildumus 	Tieslietu ministrija, Iekšlietu ministrija.

Ministrijas (citas institūcijas), kuras nav ieradušās uz 	 
sanāksmi vai kuras nav atbildējušas uz uzaicinājumu	
piedalīties elektroniskajā saskaņošanā 			
	
Saskaņošanas dalībnieki izskatīja precizēto Ministru kabineta noteikumu projektu.
II. Jautājumi, par kuriem saskaņošanā vienošanās ir panākta
		
	Nr. p.k.
	Saskaņošanai nosūtītā projekta redakcija (konkrēta punkta (panta) redakcija)
	Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)
	Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu
	Projekta attiecīgā punkta (panta) galīgā redakcija

	1.
	8.1 pants. Pārrobežu informācijas apmaiņa par nodevas maksāšanas pārkāpumiem
(1) Lai veicinātu valsts galveno un reģionālo autoceļu uzturēšanu un attīstību, kā arī videi draudzīgāku transportlīdzekļu izmantošanu un identificētu ārvalstu transportlīdzekļu īpašniekus (turētājus, valdītājus) un vadītājus, tiek veikta pārrobežu informācijas apmaiņa par nodevas maksāšanas pārkāpumiem.
	Tieslietu ministrija 25.01.2021.
1. Projekta 1. pants paredz papildināt Autoceļu lietošanas nodevas likumu (turpmāk – Likums) ar jaunu 8.1 pantu, kura pirmā daļa paredz: “Lai veicinātu valsts galveno un reģionālo autoceļu uzturēšanu un attīstību, kā arī videi draudzīgāku transportlīdzekļu izmantošanu un identificētu ārvalstu transportlīdzekļu īpašniekus (turētājus, valdītājus) un vadītājus, tiek veikta pārrobežu informācijas apmaiņa par nodevas maksāšanas pārkāpumiem”.
Vēršam uzmanību uz to, ka minētā norma, tai skaitā tajā definētais pārrobežu informācijas apmaiņas mērķis, ir deklaratīvs un tam nav juridiskas slodzes. Vēršam uzmanību arī uz to, ka Likuma 1. pantā jau definēts Likuma mērķis, tai skaitā norādīts, ka “Autoceļu lietošanas nodevas (turpmāk — nodeva) mērķis ir valsts galveno un reģionālo autoceļu uzturēšanas un attīstības, kā arī videi draudzīgāku transportlīdzekļu izmantošanas veicināšana”, līdz ar to projekta 1. pantā izteiktā 8.1 panta pirmā daļa saturiski dublē Likuma 1. pantā noteikto. 
[bookmark: _Hlk69285064]Turklāt projekta 1. pantā izteiktajā 8.1 panta pirmajā daļā minētais, ka pārrobežu informācijas apmaiņas mērķis ir “identificēt ārvalstu transportlīdzekļu īpašniekus (turētājus, valdītājus) un vadītājus” ir formulēts neprecīzi, jo pārrobežu informācijas apmaiņas mērķis saskaņā ar Eiropas Parlamenta un Padomes 2019. gada 19. marta direktīvas (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (turpmāk – Direktīva) preambulas 2. – 5. ievilkumu ir nodrošināt, ka dalībvalstī noteiktās ceļu lietošanas maksas var piedzīt arī no citu dalībvalstu transportlīdzekļu īpašniekiem, nevis identificēt jebkuru transportlīdzekļa īpašnieku, valdītāju vai turētāju.
Ievērojot minēto, lūdzam izslēgt projekta 1. pantā izteikto 8.1 panta pirmo daļu, nepieciešamības gadījumā projektā ietverot grozījumus Likuma pirmajā pantā (precizējot Likuma mērķi), kā arī attiecīgi precizēt projekta anotācijas V sadaļas 1. tabulu, norādot, ka Direktīvas 1. panta 1. punkta (b) apakšpunkts pēc būtības jau pārņemts ar Likuma 1. pantu.
	Panākta vienošanās. 
Precizēts pārrobežas informācijas apmaiņas mērķis atbilstoši Direktīvā noteiktajam.



	8.1 pants. Pārrobežu informācijas apmaiņa par nodevas maksāšanas pārkāpumiem
(1) Lai varētu identificēt Eiropas Savienības dalībvalsts transportlīdzekli, kuram konstatēts nodevas maksāšanas pārkāpums, un transportlīdzekļa īpašnieku vai turētāju, kuram jāpiemēro administratīvais sods, tiek veikta pārrobežu informācijas apmaiņa. Pārrobežas informācijas apmaiņa notiek tikai ar citu valstu kontaktpunktiem.


	2.
	8.1 pants. Pārrobežu informācijas apmaiņa par nodevas maksāšanas pārkāpumiem
(2) Valsts policija vai šā likuma 5. panta pirmajā daļā minētās institūcijas, kuras administrē nodevu, ir tiesīgas ar Iekšlietu ministrijas Informācijas centra starpniecību piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju). Iekšlietu ministrijas Informācijas centrs nodrošina tehnisku iespēju minētajām institūcijām piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju).
	Tieslietu ministrija 25.01.2021.
2. Lūdzam precizēt projekta 1. pantā izteiktā 8.1 panta otro daļu, kas šobrīd paredz, ka “Valsts policija vai šā likuma 5. panta pirmajā daļā minētās institūcijas, kuras administrē nodevu, ir tiesīgas ar Iekšlietu ministrijas Informācijas centra starpniecību piekļūt citas Eiropas Savienības dalībvalsts transportlīdzekļu reģistrācijas datiem (..)”. 
Vēršam uzmanību, ka, lai nodrošinātu Direktīvas pilnīgu un korektu ieviešanu, katrai Eiropas Savienības dalībvalstij pirmkārt, jānorīko valsts kontaktpunkts, kas nodrošina starpvalstu informācijas apmaiņu, un otrkārt, jānodrošina citu dalībvalstu kontaktpunktiem iespēju piekļūt attiecīgajiem transportlīdzekļu reģistrācijas datiem. Norādām, ka atbilstoši valstu teritoriālās jurisdikcijas principiem, valsts savos normatīvajos aktos nevar noteikt savu subjektu tiesības citas valsts jurisdikcijā. Šādai normai nebūtu juridiskas slodzes un to nav iespējams praktiski piemērot. Norādām arī, ka Direktīvas 23. panta 1. punkts, kas saskaņā ar projekta anotācijas V sadaļas 1. tabulā minēto informāciju pārņemts šajā projekta normā, noteic, ka “(..)katra dalībvalsts tikai citu dalībvalstu valsts kontaktpunktiem piešķir piekļuvi ar tiesībām veikt automatizētu meklēšanu attiecībā uz (..) valsts transportlīdzekļu reģistrācijas datiem”.
Ievērojot minēto, lūdzam precizēt projekta 1. pantā izteiktā 8.1 panta otro daļu, nodrošinot pilnīgu un korektu Direktīvas 23. panta 1. punkta pārņemšanu. Tai skaitā Tieslietu ministrijas ieskatā nepieciešams skaidrāk definēt, kas ir Latvijas kontaktpunkts Direktīvas 23. panta izpratnē, jo šobrīd projektā noteikto var interpretēt arī tādejādi, ka kontaktpunkts ir gan Iekšlietu ministrijas Informācijas centrs, gan Valsts policija, gan citas Likuma 5. pantā minētās iestādes. Vēršam uzmanību, ka no Direktīvas 23. panta 2. punkta izriet, ka “dalībvalstis veic vajadzīgos pasākumus, lai nodrošinātu, ka informācijas apmaiņa starp dalībvalstīm notiek tikai starp valstu kontaktpunktiem.”

	Iebildums ņemts vērā. 

     
	8.1 pants. Pārrobežu informācijas apmaiņa par nodevas maksāšanas pārkāpumiem.
(2) Valsts kontaktpunkta funkciju transportlīdzekļu un transportlīdzekļu īpašnieku vai turētāju, attiecībā uz kuru konstatēts nodevas maksāšanas pārkāpums, datu apmaiņai pilda Iekšlietu ministrijas informācijas centrs. Valsts akciju sabiedrība "Ceļu satiksmes drošības direkcija" ir līdzatbildīgā iestāde transportlīdzekļu reģistrācijas datu apmaiņas tehnisko jautājumu risināšanā.





	3.
	Skatīt noteikumu projekta anotāciju.













	Tieslietu ministrija 25.01.2021.
3. Vēršam uzmanību, ka saskaņā ar Direktīvas 23. panta 2. punktā noteikto, “Minētajā datu apmaiņas procesā īpašu uzmanību pievērš personas datu pienācīgai aizsardzībai”.  
Lūdzam izvērtēt, vai šobrīd projektā ietvertais regulējums izpilda minēto prasību, it īpaši ņemot vērā, ka projektā šobrīd minēta tikai informācijas apmaiņa par transportlīdzekļa īpašnieku (valdītāju, turētāju), turklāt nespecificējot, kāda veida informāciju, bet netiek minēta informācijas apmaiņa par transportlīdzekli (reģistrācijas numuru) vai citiem datiem. Tāpat vēršam uzmanību, ka attiecīgais personas datu apjoms izsmeļoši noteikts Direktīvas I pielikumā un ir plašāks, nekā šobrīd projektā minētais. 
Ņemot vērā minēto, kā arī uzsverot nepieciešamību nodrošināt korektu fiziskās personas datu apriti, Tieslietu ministrijas ieskatā projektā (nevis Ministru kabineta noteikumos) nepieciešams noteikt to minimālo personu datu apjomu, ko pieļaujams apstrādāt Direktīvas ieviešanai. Alternatīvi piedāvājam projekta anotācijā, tai skaitā projekta anotācijas IV sadaļā, detalizēti skaidrot, kādus personas datu apstrādes noteikumus paredzēts ietvers projekta 1. pantā minētajos Ministru kabineta noteikumos.
	Iebildums ņemts vērā. 
Izvērtēts un paredzēts kārtību, kādā veic informācijas apmaiņu ar citām Eiropas Savienības dalībvalstīm par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku vai turētāju, iekļaut Ministru kabineta 2014. gada 7. janvāra noteikumos Nr.15 “Pārrobežu informācijas apmaiņas kārtība par ceļu satiksmes noteikumu pārkāpumiem” (turpmāk – MK noteikumi Nr.15). Ir papildināta noteikumu projekta anotācijas IV sadaļa ar detalizētu informāciju, ko ir paredzēts iekļaut MK noteikumos Nr.15, par transportlīdzekli, tā īpašnieku vai turētāju. Prasība par datu pienācīgu aizsardzību jau ir iekļauta esošajos MK noteikumos Nr.15.


	Skatīt precizēto noteikumu projekta anotāciju.


	4.
	8.1 pants. Pārrobežu informācijas apmaiņa par nodevas maksāšanas pārkāpumiem
(4) Kārtību, kādā veic informācijas apmaiņu ar citām Eiropas Savienības dalībvalstīm par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku (turētāju, valdītāju) un transportlīdzekļa vadītāju nosaka Ministru kabinets."

	Tieslietu ministrija 25.01.2021.
4. Pamatojoties uz Valsts sekretāru sanāksmes 2020. gada 9. janvāra sēdē Tieslietu ministrijai doto uzdevumu (prot. Nr. 2 14. § 2. punkts[footnoteRef:1]), lūdzam izvērtēt projekta 1. pantā izteiktajā 8.1 panta ceturtajā daļā ietvertā pilnvarojuma atbilstību tiesību akta saturam, kuru paredzēts izdot uz šā pilnvarojuma pamata. Vēršam uzmanību, ka saskaņā ar Ministru kabineta iekārtas likuma 31. panta pirmās daļas 1. punktu, pilnvarojot Ministru kabinetu izdot noteikumus, pilnvarojumā jānorāda tā satura galvenie virzieni. Pilnvarojuma saturam ir jābūt tik skaidram, lai atklātu pilnvarojuma būtību un jēgu.[footnoteRef:2] Nav pieļaujama personas pamattiesību ierobežošana, atsaucoties uz neskaidru vai pārprotamu likumdevēja pilnvarojumu.[footnoteRef:3] [1:  http://tap.mk.gov.lv/mk/vsssanaksmes/saraksts/protokols/?protokols=2020-01-09]  [2:  Satversmes tiesas 2015. gada 14. oktobra spriedums lietā Nr. 2015-05-03, 13.1. apakšpunkts.]  [3:  Satversmes tiesas 2011. gada 11. janvāra spriedums lietā Nr. 2010-40-03, 10.1. apakšpunkts.] 

Tai skaitā vēršam uzmanību, ka projekta 1. pantā izteiktajā 8.1 panta ceturtajā daļā minētais pilnvarojums noteikt “kārtību” pamatā piešķir Ministru kabinetam tiesības noteikumos regulēt attiecīgā jautājuma procesuālo raksturu, proti, izstrādāt noteiktu procedūru. Vienlaikus tas neizslēdz Ministru kabineta tiesības pieņemt materiāla rakstura normas, ciktāl netiek pārkāpts attiecīgais pilnvarojums. Tomēr Ministru kabineta noteikumos nevar būt iekļautas tādas materiālās tiesību normas, kas veidotu no pilnvarojošā likuma būtiski atšķirīgas tiesiskās attiecības.[footnoteRef:4] Ja tiesību normā jēdziens "kārtība" nav izmantots, tad pilnvarojums ir atšķirīgs un aptver ne tikai tiesības regulēt darbību procesuālo aspektu.[footnoteRef:5] Šajā sakarā vēršam uzmanību uz Administratīvā procesa likuma 11. pantā minēto, ka Ministru kabineta noteikumi var būt par pamatu privātpersonai nelabvēlīgam administratīvajam aktam vai faktiskai rīcībai tikai tad, ja likumā tieši vai netieši ir ietverts pilnvarojums Ministru kabinetam, izdodot noteikumus, tajos paredzēt šādus administratīvos aktus vai faktisko rīcību.  [4:  Satversmes tiesas 2011. gada 6. maija spriedums lietā Nr. 2010-57-03, 13.3. apakšpunkts.]  [5:  Satversmes tiesas 2016. gada 2. marta spriedums lietā Nr. 2015-11-03, 23.3. apakšpunkts.] 

Ievērojot minēto, lūdzam izvērtēt un nepieciešamības gadījumā precizēt vai papildināt projektā ietverto pilnvarojumu.
	Panākta vienošanās. 

	8.1 pants. Pārrobežu informācijas apmaiņa par nodevas maksāšanas pārkāpumiem
(5)	Kārtību, kādā veic informācijas apmaiņu ar citiem Eiropas Savienības dalībvalstu kontaktpunktiem par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku vai turētāju nosaka Ministru kabinets.

	5.
	8.1 pants. Pārrobežu informācijas apmaiņa par nodevas maksāšanas pārkāpumiem
(2) Valsts policija vai šā likuma 5. panta pirmajā daļā minētās institūcijas, kuras administrē nodevu, ir tiesīgas ar Iekšlietu ministrijas Informācijas centra starpniecību piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju). Iekšlietu ministrijas Informācijas centrs nodrošina tehnisku iespēju minētajām institūcijām piekļūt citas Eiropas Savienības dalībvalsts transportlīdzekļu reģistrācijas datiem par transportlīdzekli un tā īpašnieku (turētāju, valdītāju).
Skatīt noteikumu projekta anotāciju.
	Iekšlietu ministrija 27.01.2021.
1. Precizēt projekta 1. panta otro daļu, nosakot, ka kontaktpunkts datu apmaiņai starp dalībvalstīm par konstatētajiem autoceļu nodevas nesamaksāšanas gadījumiem ir valsts akciju sabiedrība “Ceļu satiksmes drošības direkcija”. Proti, Eiropas Parlamenta un Padomes 2019. gada 19. marta Direktīva (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (turpmāk – Direktīva 2019/520) ir vērsta uz autoceļu lietošanas nodevas nesamaksas konstatēšanu, tostarp ar tehnisko līdzekļu palīdzību. 
Direktīvas 2019/520 2. panta 24. punkts nosaka, ka valsts kontaktpunkts ir transportlīdzekļu reģistrācijas datu pārrobežu apmaiņas veikšanai norīkota dalībvalsts kompetentā iestāde. 
Padomes 2008. gada 23. jūnija Lēmums 2008/616/TI par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (turpmāk – Lēmums 2008/616/TI), proti, tā V. nodaļa paredz informācijas apmaiņu par transportlīdzekļu reģistrācijas datiem, izmantojot EUCARIS sistēmu. Savukārt Padomes 2008. gada 23. jūnija Lēmuma 2008/615/TI par pārrobežu sadarbības pastiprināšanu, jo īpaši apkarojot terorismu un pārrobežu noziedzību (turpmāk – Lēmums 2008/615/TI) 12. panta 2. punkts paredz nepieciešamību dalībvalstīm noteikt kontaktpunktu transportlīdzekļu reģistrācijas datu apmaiņai. 
Likuma “Par līgumu par Eiropas transportlīdzekļu un vadītāja apliecību informācijas sistēmu (EUCARIS)” (turpmāk – Līgums) 3. pants nosaka, ka atbilstoši Līguma 23. pantam Latvijas Republikā centrālā reģistrācijas institūcija ir valsts akciju sabiedrība “Ceļu satiksmes drošības direkcija”. Ievērojot minēto, Iekšlietu ministrijas Informācijas centrs nav kontaktpunkts transportlīdzekļu reģistrācijas datu apmaiņai atbilstoši Lēmumam 2008/615/TI un Lēmumam 2008/616/TI, jo attiecīga kompetence ir noteikta valsts akciju sabiedrībai “Ceļu satiksmes drošības direkcija”. Arī Valsts informācijas sistēmu reģistrs nosaka, ka EUCARIS pārzinis un turētājs ir valsts akciju sabiedrība “Ceļu satiksmes drošības direkcija”.
Attiecīgi Autoceļu lietošanas nodevas likuma 8. panta ceturtā daļa kopsakarā ar piekto daļu nosaka iespējamību autoceļu lietošanas nodevas maksāšanas pārkāpumu fiksēt ar Valsts policijas, valsts akciju sabiedrības “Ceļu satiksmes drošības direkcija”, Valsts ieņēmumu dienesta vai valsts akciju sabiedrības “Latvijas Valsts ceļi” rīcībā esošiem tehniskajiem līdzekļiem, neapturot transportlīdzekli. Informāciju, kas saņemta no tehniskajiem līdzekļiem, nodod apstrādei valsts akciju sabiedrībai “Ceļu satiksmes drošības direkcija”. Valsts akciju sabiedrība “Ceļu satiksmes drošības direkcija” transportlīdzekļu un to vadītāju valsts reģistrā apstrādā minēto informāciju un nosūta to Valsts policijai izvērtēšanai un lēmuma pieņemšanai par administratīvā soda piemērošanu, bet pēc minētā Valsts policijas lēmuma pieņemšanas to paziņo personai, kura saucama pie administratīvās atbildības, kā arī veicamas atsevišķas Administratīvās atbildības likumā noteiktās darbības, kas saistītas ar piemēroto naudas sodu izpildi.
Atbilstoši minētā likuma 12. pantam administratīvā pārkāpuma procesu par autoceļu lietošanas nodevas maksāšanas noteikumu neievērošanu veic Valsts policija. Līdz ar to informācijas apmaiņa Direktīvas 2019/520 23. panta 2.punkta ietvaros jeb kontaktpunkta funkciju īstenošana būtu piekritīga nevis Iekšlietu ministrijas Informācijas centram vai Valsts policijai, bet valsts akciju sabiedrībai “Ceļu satiksmes drošības direkcija”. 
Attiecīgi arī precizējams projekta sākotnējās ietekmes novērtējuma ziņojuma (anotācijas) I. sadaļas 2. punkts, II. sadaļas 1. un 2. punkts, VII. sadaļas 1. punkts.
	Panākta vienošanās.

	8.1 pants. Pārrobežu informācijas apmaiņa par nodevas maksāšanas pārkāpumiem.
(2) Valsts kontaktpunkta funkciju transportlīdzekļu un transportlīdzekļu īpašnieku vai turētāju, attiecībā uz kuru konstatēts nodevas maksāšanas pārkāpums, datu apmaiņai pilda Iekšlietu ministrijas informācijas centrs. Valsts akciju sabiedrība "Ceļu satiksmes drošības direkcija" ir līdzatbildīgā iestāde transportlīdzekļu reģistrācijas datu apmaiņas tehnisko jautājumu risināšanā.
(3) Valsts policija ar kontaktpunkta starpniecību ir tiesīga pieprasīt citas Eiropas Savienības dalībvalsts transportlīdzekļu reģistrācijas datus par transportlīdzekli un tā īpašnieku vai turētāju, kas nepieciešami lēmuma par administratīvo sodu pieņemšanai. Pēc minētā Valsts policijas lēmuma pieņemšanas to paziņo personai, kura saucama pie administratīvās atbildības, kā arī veic atsevišķas Administratīvās atbildības likumā noteiktās darbības, kas saistītas ar piemēroto naudas sodu izpildi.
Skatīt precizēto noteikumu projekta anotāciju.


	 6.
	8.1 pants. Pārrobežu informācijas apmaiņa par nodevas maksāšanas pārkāpumiem
(3) Citā Eiropas Savienības dalībvalstī reģistrēta transportlīdzekļa īpašnieku (turētāju, valdītāju) vai transportlīdzekļa vadītāju, ar kura vadīto transportlīdzekli izdarīts nodevas maksāšanas pārkāpums, par izdarīto nodevas maksāšanas pārkāpumu informē valodā, kas lietota transportlīdzekļa reģistrācijas dokumentā, vai vienā no valsts, kurā reģistrēts minētais transportlīdzeklis, oficiālajām valodām.
(4) Kārtību, kādā veic informācijas apmaiņu ar citām Eiropas Savienības dalībvalstīm par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku (turētāju, valdītāju) un transportlīdzekļa vadītāju nosaka Ministru kabinets."

Skatīt noteikumu projekta anotāciju.

	Iekšlietu ministrija 27.01.2021.
2. Projekta 1. panta trešajā un ceturtajā daļā ir ietverts nosacījums, ka informāciju par autoceļu lietošanas nodevas nesamaksu var sniegt tostarp “transportlīdzekļa vadītājam”. Vēršama uzmanība, ka atbilstoši Autoceļu lietošanas nodevas likuma 11. pantam pie administratīvās atbildības par autoceļu lietošanas nodevas maksāšanas noteikumu neievērošanu saucams transportlīdzekļa īpašnieks, turētājs vai pārvadātājs. Atbilstoši Autopārvadājumu likuma 1. panta 28. punktam pārvadātājs ir komersants, zemnieku vai zvejnieku saimniecība, kas pēc pasūtījuma vai līguma ar nosūtītāju, pasažieri vai uz cita tiesiska pamata uzņemas pārvadājuma saistību. 
Līdz ar to transportlīdzekļa vadītājs pie administratīvās atbildības par autoceļu lietošanas nodevas maksāšanas noteikumu neievērošanu atbilstoši spēkā esošajiem nacionālajiem normatīvajiem aktiem nav saucams. Attiecīgi arī datu apstrāde par transportlīdzekļa vadītāju pārsniegtu datu minimizēšanas un mērķa principus, kas ietverti Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 5. pantā un attiecīgi likuma “Par fizisko personu datu apstrādi kriminālprocesā un administratīvā pārkāpuma procesā” 4. pantā un tādējādi arī pretrunā Direktīvas 2019/520 27. panta 2.c) apakšpunktam.
Vienlaikus, piemēram, Ceļu satiksmes likuma 25. panta (3.1) daļa nosaka pienākumu transportlīdzekļa vadītājam pārliecināties, vai ir samaksāti tie normatīvajos aktos noteiktie nodokļi vai nodevas, kas maksājami pirms dalības ceļu satiksmē. Attiecīgi arī Administratīvās atbildības likuma 5. panta pirmā daļa paredz, ka viens no elementiem administratīvās atbildības konstatēšanā ir vainas esamība. Tādējādi atbilstoši spēkā esošajam nacionālajam normatīvajam regulējumam, neskatoties uz to, ka transportlīdzekļa īpašnieks, turētājs vai pārvadātājs pats var neatrasties ceļu satiksmē (vadīt transportlīdzekli kā to nosaka Ceļu satiksmes likuma 1. panta 28. punkts) un tādējādi lietot autoceļu, par kuru maksājama valsts nodeva, administratīvā atbildība par autoceļu lietošanas nodevas nesamaksu ir paredzēta transportlīdzekļa īpašniekam, turētājam vai pārvadātājam. Mutatis mutandis Latvijas Republikas Satversmes tiesa ir konstatējusi, ka soda piemērošana nevis transportlīdzekļa vadītājam, bet gan tā īpašniekam par apstāšanās vai stāvēšanas, kā arī par ceļa zīmju vai brauktuves apzīmējumu nosacījumu neievērošanu, ja transportlīdzekļa vadītājs neatrodas pārkāpuma izdarīšanas vietā, ir pretrunā Latvijas Republikas Satversmes 92. pantam, jo īpašniekam nav tiesību pieņemto lēmumu pārsūdzēt, norādot uz transportlīdzekļa vadītāju kā pārkāpuma izdarītāju (skat., Latvijas Republikas Satversmes tiesas 2014. gada 24. aprīļa sprieduma lietā Nr.2013-12-01 20.4. apakšpunktu. Attiecīgi skatīt arī Latvijas Republikas Satversmes tiesas 2013. gada 28. marta sprieduma lietā Nr.2012-15-01 18.3.3.2. apakšpunktu attiecībā uz transportlīdzekļa īpašnieka tiesībām pārsūdzēt lēmumu par automātiski fiksēta pārkāpumu izdarīšanu).
Vienlaikus vēršama uzmanība, ka Direktīvas 2019/520 24. panta 2. punkts nosaka, ka informācija sniedzama transportlīdzekļa īpašniekam, turētājam vai citādi identificētai personai. Turklāt vēršama uzmanība, ka, izmantojot Direktīvas 2019/520 24. panta 3. punktā noteikto rīcības brīvību attiecībā uz turpmāku procedūru uzsākšanu autoceļu lietošanas nodevas nesamaksas konstatēšanas gadījumā, informācijas sniegšana, izmantojot II pielikumā noteikto veidni (Direktīvas 24. panta 2. punkts), varētu saturēt II pielikuma 2. lappusē noteikto      1. vai 2. iespēju. Savukārt minētā pielikuma 4. lappusē ir ietverta atbildes veidlapa, kurā tostarp norādāma informācija par transportlīdzekļa vadītāju.
Ievērojot minēto, precizējams projekts vai arī attiecīgi ietverams skaidrojums projekta sākotnējās ietekmes novērtējuma ziņojuma (anotācijas) I. sadaļas              2. punktā, pamatojot datu par transportlīdzekļa vadītāju apstrādi. Vienlaikus atkarībā no skaidrojuma precizējama arī projekta sākotnējās ietekmes novērtējuma ziņojuma (anotācijas) V. sadaļa attiecībā uz rīcības brīvības izmantošanu, tostarp Direktīvas 2019/520 II pielikumu kā to nosaka arī Ministru kabineta 2009. gada 15.decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” (turpmāk – Instrukcija Nr. 19) 56.5. apakšpunkts.
	Iebildums ņemts vērā.
	8.1 pants. Pārrobežu informācijas apmaiņa par nodevas maksāšanas pārkāpumiem
(4)	Citā Eiropas Savienības dalībvalstī reģistrēta transportlīdzekļa, ar kuru izdarīts nodevas maksāšanas pārkāpums, īpašnieku vai turētāju par izdarīto nodevas maksāšanas pārkāpumu informē valodā, kas lietota transportlīdzekļa reģistrācijas dokumentā vai transportlīdzekļa reģistrācijas datos, vai vienā no valsts, kurā reģistrēts minētais transportlīdzeklis, oficiālajām valodām
(5)	Kārtību, kādā veic informācijas apmaiņu ar citiem Eiropas Savienības dalībvalstu kontaktpunktiem par nodevas maksāšanas pārkāpumiem, kā arī apmaiņai paredzētās informācijas apjomu par transportlīdzekli, tā īpašnieku vai turētāju nosaka Ministru kabinets.

Skatīt precizēto noteikumu projekta anotāciju.

	7.
	Skatīt noteikumu projekta anotāciju.
	Iekšlietu ministrija 27.01.2021.
3. Precizēt projekta sākotnējās ietekmes novērtējuma ziņojuma (anotācijas) I. sadaļas 2. punktā vārdus “Iekšlietu ministrijas Informācijas centrs jau šobrīd ir kontaktpunkts informācijas apmaiņai par ceļu satiksmes noteikumu pārkāpumiem Prīmes lēmumu (2008/615/TI) izpildes nodrošināšanai”.  Kā noteikts šā atzinuma 1.iebildumā, EUCARIS sistēmas pārzinis un turētājs ir nevis Iekšlietu ministrijas Informācijas centrs, bet valsts akciju sabiedrība “Ceļu satiksmes drošības direkcija”. 
Savukārt datu apmaiņa par Ceļu satiksmes likuma 49. panta pirmajā daļā minētajiem pārkāpumiem nesatur norādi par Iekšlietu ministrijas Informācijas centru kā kontaktpunktu, kas būtu noteikts Lēmuma 2008/615/TI un Lēmuma 2008/616/TI ietvaros.
Vienlaikus vēršama uzmanība, ka Direktīvas 2019/520 tvērums neattiecas uz Sodu reģistrā apstrādājamo informāciju, jo ir vērsts uz transportlīdzekļa īpašnieka, turētāja identificēšanu soda piemērošanai un attiecīgi arī pēcākai soda izpildei nevis tikai soda izpildei. Tādējādi svītrojama projekta sākotnējās ietekmes novērtējuma ziņojuma (anotācijas) I. sadaļas 2. punktā ietvertā norāde par Sodu reģistru.
	Iebildums ņemts vērā.

	Skatīt precizēto noteikumu projekta anotāciju.


	8.
	Skatīt noteikumu projekta anotāciju.
	Iekšlietu ministrija 27.01.2021.
4. Projekta sākotnējās ietekmes novērtējuma ziņojuma (anotācijas) II. sadaļas 2. punkts nosaka, ka projektam nav ietekmes uz tautsaimniecību un administratīvo slogu, savukārt III. sadaļa kopsakarā ar VII. sadaļu nosaka, ka projektam ietekmes uz valsts budžetu nebūs un tas tiks īstenots esošo cilvēkresursu ietvaros. 
Vēršama uzmanība, ka līdz šim vispārēja autoceļu lietošanas nodevas noteikumu pārkāpumu konstatēšana ar tehniskiem līdzekļiem netiek īstenota. Ieviešot Direktīvā 2019/520 paredzēto pārkāpumu konstatēšanu ar tehniskiem līdzekļiem un attiecīgo datu apmaiņu, Valsts policijai radīsies papildu administratīvais slogs saistībā ar nepieciešamību, vai nu izveidot jaunu struktūrvienību, vai amata vietu skaita palielināšanu esošajā struktūrvienībā, kas strādās ar visiem autoceļu nodevas pārkāpumiem Eiropas Savienības ietvaros. Tomēr Valsts policijas budžetā resursi tam nav paredzēti. Jāatzīmē, ka nepieciešamo resursu apjoms tieši ir atkarīgs no kontrolē iesaistīto tehnisko līdzekļu apjoma.  
Vienlaikus vēršama uzmanība, ka saistībā ar īstenoto pilotprojektu sadarbībā tostarp ar valsts akciju sabiedrību “Ceļu satiksmes drošības direkcija”, proti, uz Tīnūžu ceļa ar tehniskā resursa palīdzību izmēģinot iespēju pārbaudīt visu transportlīdzekļu ar Latvijas Republikas numurzīmēm autoceļu lietošanas nodevas maksāšanas noteikumu ievērošanu, konstatēto noteikumu neievērošanas gadījumu un pieņemto lēmumu pārsūdzības gadījumu skaits bija ievērojams.
Ievērojot minēto, kā arī, ņemot vērā, ka pilotprojekta rezultātā iegūtie dati atrodas nevis Valsts policijas, bet gan valsts akciju sabiedrības “Ceļu satiksmes drošības direkcija” rīcībā, precīzs iespējamā administratīvā sloga un ietekmes uz valsts vai pašvaldību budžetu ietekmes izvērtējums būs iespējams tikai pēc minēto datu saņemšanas. Attiecīgi lūdzam nosūtīt minētos datus.
Ņemot vērā minēto, precizējama projekta sākotnējās ietekmes novērtējuma ziņojuma (anotācijas) II. un III. sadaļa, papildinot gan ar ietekmes izvērtējumu uz administratīvo slogu, gan uz valsts budžetu.  
	Panākta vienošanās.

	Skatīt precizēto noteikumu projekta anotāciju.


	9.
	8.1 pants. Pārrobežu informācijas apmaiņa par nodevas maksāšanas pārkāpumiem
(3) Valsts policija ir tiesīga ar 8.1 panta otrajā daļā minētā kontaktpunkta starpniecību pieprasīt no citas Eiropas Savienības dalībvalsts kontaktpunkta transportlīdzekļu reģistrācijas datus par transportlīdzekli un tā īpašnieku vai turētāju. Valsts akciju sabiedrība “Ceļu satiksmes drošības direkcija” iegūtos datus nosūta Valsts policijai izvērtēšanai un lēmuma pieņemšanai par administratīvā soda piemērošanu. Valsts policija pēc minētā lēmuma pieņemšanas to paziņo personai, kura saucama pie administratīvās atbildības, kā arī veic atsevišķas Administratīvās atbildības likumā noteiktās darbības, kas saistītas ar piemēroto
(4)	Citā Eiropas Savienības dalībvalstī reģistrēta transportlīdzekļa īpašnieka vai turētāja, ar kura vadīto transportlīdzekli izdarīts nodevas maksāšanas pārkāpums, par izdarīto nodevas maksāšanas pārkāpumu informē valodā, kas lietota transportlīdzekļa reģistrācijas dokumentā, vai vienā no valsts, kurā reģistrēts minētais transportlīdzeklis, oficiālajām valodām.

	Iekšlietu ministrija 11.06.2021.
1. Svītrot projekta 2. panta trešās daļas otro un trešo teikumu, ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktu. Proti, Valsts policijas funkcijas autoceļu lietošanas nodevas jomā nosaka tostarp Autoceļu lietošanas nodevas likums, Administratīvā procesa likums u.c. normatīvie akti. Līdz ar to atkārtoti projektā attiecīgajos normatīvajos aktos noteiktais nebūtu atkārtoti dublējams. 
Turklāt arī projekta 2. panta ceturtā daļa satur nosacījumus par paziņošanu, tādējādi nosacījumi par paziņošanu nebūtu papildu norādāmi arī projekta 2.panta trešajā daļā. Ievērojot minēto, precizējams projekts.
	Panākta vienošanās.

	8.1 pants. Pārrobežu informācijas apmaiņa par nodevas maksāšanas pārkāpumiem
(3) Valsts policija ar kontaktpunkta starpniecību ir tiesīga pieprasīt citas Eiropas Savienības dalībvalsts transportlīdzekļu reģistrācijas datus par transportlīdzekli un tā īpašnieku vai turētāju, kas nepieciešami lēmuma par administratīvo sodu pieņemšanai. Pēc minētā Valsts policijas lēmuma pieņemšanas to paziņo personai, kura saucama pie administratīvās atbildības, kā arī veic atsevišķas Administratīvās atbildības likumā noteiktās darbības, kas saistītas ar piemēroto naudas sodu izpildi. 
(4)	Citā Eiropas Savienības dalībvalstī reģistrēta transportlīdzekļa, ar kuru izdarīts nodevas maksāšanas pārkāpums, īpašnieku vai turētāju par izdarīto nodevas maksāšanas pārkāpumu informē valodā, kas lietota transportlīdzekļa reģistrācijas dokumentā vai transportlīdzekļa reģistrācijas datos, vai vienā no valsts, kurā reģistrēts minētais transportlīdzeklis, oficiālajām valodām.


	10.
	Skatīt noteikumu projekta anotāciju.
	Iekšlietu ministrija 11.06.2021.
2. Precizēt projekta sākotnējās ietekmes novērtējuma ziņojuma (anotācijas) V.sadaļu. Proti, aizstājot skaitli un vārdu “1. panta” ar skaitli un vārdu “2.panta”. 
	Iebildums ņemts vērā.

	Skatīt precizēto noteikumu projekta anotāciju.


	11.
	Skatīt noteikumu projekta anotāciju.
	Iekšlietu ministrija 11.06.2021.
3. Vēršama uzmanība, ka projekta 2. panta trešā daļa nosaka Valsts policijas kompetenci būtībā īstenot arī Eiropas Parlamenta un Padomes 2019.gada 19. marta Direktīvas (ES) 2019/520 par ceļu lietotāju nodevu elektroniskās iekasēšanas sistēmu savstarpēju izmantojamību un informācijas par ceļu lietošanas maksu nesamaksāšanu pārrobežu apmaiņas veicināšanu Savienībā (turpmāk – Direktīva 2019/520) 24. panta 1. un 2. punktā noteiktos pasākumus. Līdz ar to atbilstoši precizējama projekta sākotnējās ietekmes novērtējuma ziņojuma (anotācijas) V. sadaļa.
	Iebildums ņemts vērā.

	Skatīt precizēto noteikumu projekta anotāciju.


	12.
	Skatīt noteikumu projekta anotāciju.
	Iekšlietu ministrija 11.06.2021.
4. Vienlaikus lūdzam papildināt projekta sākotnējās ietekmes novērtējuma ziņojumu (anotāciju) saistībā ar projekta ietekmi uz valsts budžetu un pašvaldību budžetiem atbilstoši šī atzinuma pielikumā esošajai informācijai (skat. pasvītroto tekstu).
	Iebildums ņemts vērā.

	Skatīt precizēto noteikumu projekta anotāciju.




Atbildīgā amatpersona													T.Vectirāns	

